
A magyar I. osztályú kosárlabdázók felnőtt pályafutásának elemzése

Kulcsszavak: Akadémiák, válogatott, klub, sikerek
Összességében megállapíthatjuk, hogy a kutatás a magyar kosárlabda történetében, ami az elmúlt éveket illeti mindenféleképp hiánypótló. Rengeteg kérdésre választ kapunk a sportolói pályafutással kapcsolatban, bár a dolgozatban elsősorban az akadémiai rendszer előtti időszakot hasonlítottam össze az akadémiai rendszer alatti időszakkal, ami a játékosok A csoportos szerepköreit illeti, rengeteg olyan új információval gazdagszik a magyar kosárlabda világa, ami azt gondolom, hogy a magyar kosárlabda utánpótlás, és a felnőtt kosárlabda képzés számára hasznos, és előremutató.
A fő célkitűzésemet sikerült igazolni, alátámasztani a két időszak összehasonlításával, és ezek alapján nyugodtan kijelenthetjük, hogy a magyar kosárlabda világában az akadémiai rendszer bevezetése abszolút pozitív dolog volt. Ma egyértelműen láthatjuk, érezhetjük hatását, eredményeit. Ha a dolgozat elején említett eredményességet tekintjük mérvadónak, és szemrevételezzük az elmúlt évek férfi és női válogatottbeli eredményeket, akkor kézzelfogható az eredmény. Ha ehhez hozzávesszük a magyar kosárlabda férfi és női csapatainak nemzetközi eredményességét. akkor óriási különbséget látunk mondjuk a kilencvenes, kétezres évek és a mostani évek eredményei között. Jelenleg ugyanis több férfi és női csapatunk vesz részt nemzetközi küzdelmekben, eredményesen, szemben a kilencvenes vagy kétezres évekbeli kétcsapatos nemzetközi küzdelmeivel.
Természetesen avval is tisztában vagyok, hogy mindezek a válaszok, új információk új utakat, új kérdéseket, új kutatási lehetőségeket generálnak, ez a következő évek fontos feladata lesz. Megfontolandóak például olyan szabályváltoztatások, amelyek a magyar játékosok játékperceit növelik. Vannak persze próbálkozások, ennek megfelelő kidolgozásához mindenféleképp szükségesek új kutatások.




